किसी भी अवतार का प्रकट 12 बजे ही होता है फिर चाहे वो दिन का हो या रात्रि का। चूंकि भगवान गणेश का जन्म दोपहर में हुआ है, इसलिए इनकी पूजा दोपहर को ही होगी। वैसे प्रथम पूज्य लम्बोदर को प्रातःकाल, मध्याह्न और सायाह्न में से किसी भी समय पूजा जा सकता है, परन्तु गणेश-चतुर्थी के दिन मध्याह्न 12 बजे का समय गणेश-पूजा के लिये सर्वश्रेष्ठ माना जाता है। मध्याह्न पूजा का समय गणेश-चतुर्थी पूजा मुहूर्त के नाम से ही जाना जाता है। इसीलिए पूजा का शुभ मुहूर्त दोपहर 12 बजे से रात 12 बजे तक होता है। हांलाकि वृश्चिक लग्न का उदय 10:29 मिनट से रात 12:59 मिनट तक रहेगा। वैसे चतुर्थी तिथि बुधवार 13 सितंबर को पूरे दिन रहेगी इसलिए सभी अपनी - अपनी स्थिति के अनुसार गणेश जन्मोत्सव की पूजा आैर स्थापना कर सकते हैं।